text: अलीगढ़ः हिंदू जागरण मंच ने ईसाई स्कूलों को धमकी देते हुए क्रिसमस ना मनाने को कहा हैं। हिंदू जागरण मंच ने कहा कि हिंदू बच्चों को क्रिसमस मनाने से दूर रखें। ईसाई बच्चों के लिए अलग से क्रिसमस मनाएँ। वहीं उत्तर प्रदेश सरकार ने सख्ती दिखाई है और इस मामले को लेकर अपर पुलिस महानिदेशक (कानून व्यवस्था) आनन्द कुमार ने सभी जिला पुलिस प्रमुखों और अलीगढ़ के वरिष्ठ पुलिस अधीक्षक को निर्देश देते हुए कहा हैं कि ऐसी धमकी देने वालों के खिलाफ कड़ी कानूनी कारवाही करें। उन्होंने ये भी कहा कि धार्मिक स्वतंत्रता एक संवैधानिक अधिकार है और पुलिस प्रशासन इसकी रक्षा के लिए ठोस कदम उठाएगी।